บ่ายแก่ๆ หลังจากเสร็จภารกิจการงาน เดินห้างหาทานมื้อเที่ยง เลยเวลามื้อเที่ยงมาพอสมควร แต่ไม่ได้หิวอะไรมากมาย เดินคิดว่าจะกินอะไรดี วนไปมา เดินเข้าร้านก๋วยเตี๋ยวปลาซะเลย ด้วยเหตุผลคือ คนไม่เยอะ (อาจเพราะเลยเที่ยงมาแล้ว) และก๋วยเตี๋ยวชามเดียวแบบพออิ่มกำลังดี เปิดเมนู เห็นก๋วยเตี๋ยวยำ ในเมนูดูแล้วน่ารับประทาน สั่งเลย "บะหมี่แห้งยำ" กับน้ำเปล่า+น้ำแข็ง อาหารจัดมาเร็ว ไม่นานเท่าไหร่ แต่ที่เห็นในภาพเมนู กับจานที่เสริฟต่างกันฟ้ากับเหว ความน่ารับประทานหายไปทันที Positive Thinking เอาไว้...เอาน่ามันก็คือก๋วยเตี๋ยวทั่วไป มันต้องดูที่รสชาด ร้านก็ดัง มีตั้งหลายสาขา ลูกชิ้นลูกใหญ่ใช้ได้ รับประทานเลยครับ ไม่ปรุงอะไรเพราะสั่งยำ ถือว่ารสชาดอร่อยตามมาตรฐาน ลูกชิ้นไม่มีกลิ่นคาว ร้านดูสะอาดครับ แต่กลิ่นภายในร้านต้องทำใจ เดี๋ยวจะชินไปเอง ค่าใช้จ่ายเบ็ดเสร็จ 75 บาท ถือว่าไม่แพง พอๆ กับการไปนั่งทานใน Food Park 